**Zmluva o spolupráci pri poskytovaní služieb** uzatvorená podľa ust. § 269 ods. 2 ObchZ SR medzi nižšie uvedenými zmluvnými stranami (ďalej len „**Zmluva**“)

1. **Zmluvné strany**

Obchodné meno: **VGD SLOVAKIA s. r. o.**

Registrácia:  **OR vedený MS Bratislava III, odd.: Sro, vl.č.: 74698 /B**

Sídlo: **Karpatská 8, 811 05 Bratislava**

IČO: **36 254 339** IČ DPH: **SK2021722967**

Zastúpený: **Ing. Erik Marek, konateľ**

Kontaktná osoba: **Ing. Erika Mareková, Business development manager**

e-mail: xxxxxxxxxxx

(ďalej len „**VGD**“ alebo „**Dodávateľ**“)

a

Obchodné meno: **Česká filharmonie**

Sídlo: **Alšovo nábřeží 79/12, Staré Město, 110 00 Praha**

IČO: **00023264**

Zastúpený: **David Mareček**, generálny riaditeľ

Kontaktná osoba: **Kateřina Žáková**, hlavný účtovník

e-mail: xxxxxxxxxxx

(ďalej len „**Klient**“)

Dodávateľ a Klient sa ďalej môžu označovať aj ako „**Zmluvné strany**“ alebo každý samostatne „**Zmluvná strana**“

1. **Predmet Zmluvy**
2. Touto Zmluvou sa Dodávateľ zaväzuje poskytnúť Klientovi Služby za podmienok dohodnutých v tejto Zmluve nižšie.
3. Touto Zmluvou sa Klient zaväzuje riadne a včas zaplatiť Dodávateľovi za poskytnuté Služby za podmienok dohodnutých v tejto Zmluve nižšie.
4. **Služby Dodávateľa**: Na základe podkladov, dokumentov a informácií od Klienta, Dodávateľ poskytne Klientovi nasledovné služby:
5. prvotné nastavenie mzdového účtovníctva Klienta tzv. set-up,
6. spracovanie miezd pre 1 až 5 zamestnancov,
7. spätná oprava miezd za obdobie 09/2023-02/2024,
8. ročné zúčtovanie dane,
9. licencia na užívanie aplikácie na zabezpečný prenos osobných údajov medzi Klientom a Dodávateľom v súlade s nariadením GDPR a Zákonom 18/2018 (ďalej len „**Tulip**“),

ďalej len „**Služby**“ alebo „**Služba**“. Rozsah Služieb je bližšie dohodnutý v prílohe č. 2 Zmluvy.

1. **Ostatné služby:** Nad rozsah Služieb podľa bodu 2.3 Zmluvy, Dodávateľ na vyžiadanie Klienta zabezpečí pre Klientaaj nasledovné služby:
2. daňové poradenstvo,
3. externého účtovného manažéra/kontrolóra,
4. finančné a ekonomické poradenstvo pri projektovom financovaní,
5. finančné a ekonomické poradenstvo pri riadení cash flow,
6. právne poradenstvo,
7. personálne poradenstvo,
8. administratívne práce nad rámec administratívy, ktorá je obvykle spojená so Službami,
9. iné služby v súlade aktuálnym predmetom podnikania Dodávateľa,

ak sa na ich poskytovaní Zmluvné strany vzájomne dohodnú postupom dohodnutým v článku I VOP.

* 1. Právne služby, ktoré sú alebo budú súčasťou Služieb alebo ostatných služieb poskytne advokátska kancelária VGD Legal s.r.o., špecifikovaná vo VOP, ktorú zabezpečí Dodávateľ.
  2. Služby a ostatné služby sa môžu v Zmluve a/alebo VOP spoločne označovať aj ako „**Služby**“. V takom prípade sa príslušné ustanovenie vzťahuje ako na Služby, tak aj na ostatné služby ak neexistuje osobitné ustanovenie výslovne sa vzťahujúce len na Služby alebo len na ostatné služby (napr. termín, výsledok, fakturácia).

1. **Odmena**
2. **Paušálna odmena**: Klient sa zaväzuje zaplatiť Dodávateľovi za Službu dohodnutú v čl. II bod 2.3
3. písm. a) Zmluvy (prvotné nastavenie mzdového účtovníctva tzv. set-up) jednorazovú odmenu vo výške **320,-EUR**,
4. písm. b) Zmluvy (spracovanie miezd) mesačnú odmenu vo výške **200,-EUR,**
5. písm. c) Zmluvy (spätná oprava miezd 09/2023-02/2024) jednorazovú odmenu vo výške **1.000,-EUR,**
6. písm. d) Zmluvy (ročné zúčtovanie dane) ročnú odmenu vo výške **40,-EUR/ zamestnanec,**
7. písm. e) Zmluvy (licencia za Tulip) odmena vo výške **60,-EUR/prístup**.
8. **Hodinová odmena**: Klient sa zaväzuje zaplatiť Dodávateľovi za poskytnuté ostatné služby a/alebo Službu s výslovne dohodnutým hodinovým honorárom odmenu, ktorej výška bude určená ako násobok počtu hodín skutočne poskytnutých Služieb a jednotkovej sadzby dohodnutej v prílohe č. 4 tejto Zmluvy v závislosti od kvalifikácie pracovníka, ktorý poskytol Službu resp. jej časť. Dohoda o spôsobe určenia hodinovej odmeny platí len za predpokladu, že sa Zmluvné strany výslovne nedohodli na odmene za ostatné služby inak postupom v článku I. VOP.
9. Ďalšie platobné podmienky, vrátane elektronickej fakturácie či právo reklamovať faktúru, sú dohodnuté v čl. II VOP.
10. Zmluvné strany sa ďalej dohodli, že celková hodnota poskytnutých služieb podľa tejto zmluvy nepresiahne celkovú maximálnu čiastku vo výške 20.000 EUR.
11. **Záverečné ustanovenia Zmluvy**
12. Tato Zmluva sa uzatvára na dobu určitú:
13. a) do 31.12. 2034 a zároveň
14. b) do doby, keď bude dosiahnutá celková maximálna odmena dohodnutá v článku III bod 3.4. Zmluvy.
15. Zmluvné strany sa dohodli, že každá z nich má právo túto Zmluvu vypovedať s jednomesačnou výpovednou dobou; v takom prípade pomer založený touto Zmluvou skončí predčasne dňom uplynutia výpovednej doby. Zmluvné strany sa dohodli, že bod 6.2 VOP sa v tomto zmluvnom vzťahu nepoužije.
16. Táto Zmluva nadobúda platnosť dňom podpisu oboma Zmluvnými stranami a účinnosť uverejnením v registri zmlúv podľa zákona č. 340/2015 Zb., v znení neskorších predpisov. Uverejnenie tejto Zmluvy v registri zmlúv podľa zákona č. 340/2015 Zb., v znení neskorších predpisov, zaistí Klient. Zmluvné strany konštatujú, že táto Zmluva neobsahuje dojednania, ktoré by nemali byť uverejnené v registri zmlúv podľa zákona č. 340/2015 Zb., v znení neskorších predpisov. Zmluvná strana, ktorá poskytla v tejto zmluve nejaké osobné údaje, súhlasí s ich uvedením v texte zmluvy uverejnenom v registri zmlúv podľa zákona č. 340/2015 Zb., v znení neskorších predpisov; ak poskytla nejaké osobné údaje týkajúce sa tretej osoby, vyhlasuje a zodpovedá za to, že má taký súhlas aj od dotknutej tretej osoby, ibaže by súhlas dotknutej tretej osoby nebol podľa zákona nutný.
17. Neoddeliteľnou súčasťou tejto Zmluvy ako jej príloha č. 1 sú všeobecné obchodné podmienky VGD (ďalej len „**VOP**“), s ktorými sa Klient podpisom tejto Zmluvy oboznámil a súhlasí s ich obsahom.
18. **Ustanovenia tejto Zmluvy individuálne dohodnuté Zmluvnými stranami majú vždy prednosť pred VOP uvedenými v prílohe č. 1 Zmluvy.**
19. Zmluva je vyhotovená v dvoch rovnopisoch, ktoré majú povahu originálu, po jednom exemplári pre každú Zmluvnú stranu.
20. Zmluvu je možné meniť a dopĺňať len písomnými dodatkami podpísanými Zmluvnými stranami.
21. Osoby, ktoré podpisujú túto Zmluvu ako zástupcovia Zmluvných strán vyhlasujú, že sú oprávnené konať v mene Zmluvnej strany a zaväzovať ju svojim podpisom a že identifikačné údaje o nich uvedené v príslušných verejných registroch sú správne a aktuálne. Podpisujúce osoby sú si zároveň vedomé všetkých následkov, vrátane povinnosti náhrady škody, ak by sa ich vyhlásenie podľa predchádzajúcej vety ukázalo ako nepravdivé.
22. Zmluvné strany vyhlasujú, že sú spôsobilé na právne úkony, prejav ich vôle je slobodný a vážny, určitý a zrozumiteľný, a je plne v súlade s obsahom tejto Zmluvy, ktorú Zmluvné strany na znak súhlasu vlastnoručne podpísali.

Príloha č. 1: Všeobecné obchodné podmienky VGD

Príloha č. 2B: Rozsah a odmena za poskytované služby – MZDY

Príloha č. 3B: Zodpovednosti a terminovník - MZDY

Príloha č. 4: Prehľad jednotkových sadzieb

|  |  |
| --- | --- |
| Praha, dňa 29.03.2024 | Bratislava, dňa 05.04.2024 |
| V mene a za Klienta | V mene a za Dodávateľa |
| .................................................. | ......................................................................... |
| **David Mareček** | **Ing. Erik Marek** |
| generálny riaditeľ Česká filharmonie | konateľ VGD SLOVAKIA s. r. o. |